**Zâna mea**

*Stefan Doroftei Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zâna mea de stele ninsă,

Îmbujorată și distinsă,

Pentru pletele-ți de-argint

Printre doruri fac un sprint,

Și purtat de vânt și foc,

Am să le desfac din coc

Răscolindu-le în cântec,

Fascinat într-un descântec.

Pentru ochii tăi fiebinţi,

Ce scot îngerii din minţi,

Am să răscolesc tot cerul

Până le găsesc misterul,

Si-am să-i prind ca pe cercei

În surâs de ghiocei,

Ca să-i port în vis şi-n gând

Pretutindeni şi oricând.

Pentru buzele-ți de jar

Iar am să mă fac hoinar,

Către ele-am să alerg

În delir să le diverg,

Și așa ca un zănatic

Am să te sărut sălbatic

Ca pe-o floare sau crăiasă

În iubiri misterioasă !

Pentru trupu-ţi de felină

Am să fur din cer lumină

Să îl scald în strălucire

În alcovuri de iubire,

Si-am să-ţi pun roze pe sâni

Ca din mine să aduni

Nopţi sălbatice, aprinse

Doar de dragoste cuprinse.